Debre Zejitas
Debre Zejitas (amhar. ደብረ ዘይት) arba Bišoftu (ቢሾፍቱ) – miestas centrinėje Etiopijoje, Oromijos regione, Etiopijos kalnyne (1920 m aukštyje) apie 50 km į pietryčius nuo Adis Abebos. 131,2 tūkst. gyventojų (2005 m.). Per miestą eina Adis Abebos–Diredavos kelias ir geležinkelis. Yra karinė oro bazė. Aukštoji pedagoginė mokykla. Debre Zejitas – poilsinis miestas, garsėjantis krateriniais ežerais.